Etter nasjonalistiske og liberalistiske uroligheter i mars 1848, ble regjeringen avsatt, og mens Metternich flyktet til England, overtok Kolowrat en kort periode som Østerrikes første ministerpresident. Keiseren godkjente visse forfatningsendringer, men abdiserte snart og overlot tronen til nevøen, brorens sønn Franz Josef Karl. Frans Josef I av Østerrike-Ungarn var bare 18 år da han overtok som keiser og ble sittende i 68 år fram til han døde i 1916. For øvrig var det Franz Josefs nevø, erkehertugen Franz Ferdinand, som ble skutt i Sarajevo, en hendelse som førte til første verdenskrig i 1914.